ሶስት አለም አቀፍ ተቋማት የኢትዮጵያ የምጣኔ ሀብት እድገት ጠሩ ደረጃ ላይ መሆኑን ገለጹ
– ሶስት ዓለም አቀፍ የኢኮኖሚ ምዘናና ደረጃ አውጪ ኩባንያዎች በኢትዮጵያ ኢኮኖሚ ላይ ባደረጉት ጥናት ሀገሪቱ እያስመዘገበች ያለው ምጣኔ ሀብታዊ እድገት ዓለም አቀፍ ተቀባይነትን ማግኘቱን ያሳየ እንደሆነ የገንዘብና ኢኮኖሚ ልማት ሚንስቴር አስታወቀ፡፡ኢትዮጵያ በምዘናው ጥሩ ውጤት ማምጣቷም ወደሀገር ውስጥ የሚገባውን የኢንቨስትመንት ፍሰት በእጅጉ እንደሚጨምረውም ተገልጿል፡፡ዋና መቀመጫቸውን በአሜሪካና በእንግሊዝ ያደረጉት ፊች ፣ ሙድና ስታንዳርድ ኤንድ ፑርስ የተባሉት ተቋማት የኢኮኖሚ ምዘና በመስራት ደረጃ በማውጣት አለም አቀፍ እውቅናን ያገኙት ኩባንያዎች ናቸው በኢትዮጵያም ላይ ምዘና ያደረጉት፡፡ኢትዮጵያ በኢኮኖሚው ዘርፍ ለመጀመሪያ ጊዜ በአለም አቀፉ የምዘና ኩባንያዎች የተደረገው ጥናት ሀገሪቱ በትክክለኛው የእድገት ጎዳና ላይ እንደምትገኝ ያመላከቱ እንደሆኑ የገንዘብና ኢኮኖሚ ሚኒስትሩ አቶ ሶፍያን አህመድ ተናግረዋል፡፡በተለያዩ የልማት ዘርፎች ፣ ተቋማዊ አሰራርና የመንግስት ወደ ሀገሪቱ የሚገባውን የኢንቨስትመንት ፍሰት ከማሳደግ ባለፈ በአለም አቀፍ ደረጃ የኢትዮጵያን ገፅታ ለመቀየር የሚያስችል እንደሆነ የገንዘብና ኢኮኖሚ ሚኒስትሩ አቶ ሶፍያን አህመድ ዛሬ ለጋዜጠኞች በሰጡት መግለጫ ገልፀዋል፡፡እንድ ኢሬቴድ ዘገባ ኢትዮጵያ በአለም  አቀፍ የኢኮኖሚ ምዘናና ደረጃ አውጪ ኩባንያዎች ጥናት መልካም ውጤትን ማስመዝገቧ ሀገሪቱ ከአለም አቀፍ የገንዘብ ተቋማት በኩል የምታገኘውን ድጋፍ ለማሳደግ የሚያስችል እንደሆነም ሚንስትሩ አመልክተዋል፡፡